સગીરા તરફથી ડાંન્સ ટીચરની આ હરકત અંગે ઘેર જાણ કરવામાં આવતાં આખરે સમગ્ર મામલો પોલીસ સ્ટેશન સુધી પહોંચ્યો હતો. આ અંગેની ફરિયાદનાં આધારે પોલીસે આરોપી ડાંન્સ ટીચરની ધરપકડ કરી વધુ તપાસ હાથ ધરી છે. આ અંગે પ્રાપ્ત માહિતી મુજબ, શહેરનાં નારોલ વિસ્તારમાં આવેલા આર.જે.ડાંન્સ એકેડમીમાં એક સ્થાનિક ૧૨ વર્ષીય સગીરા ડાંન્સ શીખવા આવતી હતી, ડાંન્સ એકેડમીનાં ડાંન્સ ટીચર દ્વારા સગીરા પર નજર બગાડવામાં આવી હતી અને તેને ડાંન્સ શીખવવાના બહાને તેણીની સાથે શારીરિક અડપલાં અને જાતીય સતામણી કરવામાં આવી હતી. સગીરા ડાંન્સ ટીચરની આ હરકતથી નારાજ થઇ હતી અને બાદમાં ઘેર પોતાની માતાને સમગ્ર ઘટના અંગે વાત કરી દીધી હતી. જેથી ડાંન્સ ટીચરની આ કરતૂતનો સમગ્ર મામલો પોલીસ સ્ટેશન સુધી પહોંચ્યો હતો.